
ANEXA 1
MUNICIPIUL TIMIŞOARA



           la H.C.L. nr............... din...........................

CONSILIUL LOCAL






          R E G U L A M E N T




                   DE VÂNZARE A LOCUINŢELOR  DE TIP A.N.L.




   SITUATE PE RAZA MUNICIPIULUI TIMIŞOARA

CAPITOLUL I – SCOP ŞI DEFINIŢII
Art.1. – Termeni şi expresii
1.1. În înţelesul prezentului regulament, termenii şi expresiile de mai jos, au următoarea semnificaţie:

· Locuinţa – construcţie fără teren;
· Locuinţe de tip A.N.L. – locuinţe pentru tineri destinate închirierii,  realizate în condiţiile Legii nr. 152/1998 - privind înfiinţarea Agenţiei  Naţionale pentru Locuinţe, republicată, cu modificările şi completările ulterioare, care fac obiectul proprietăţii private a statului şi sunt administrate de autorităţile publice locale ale unităţilor administrativ-teritoriale în care acestea sunt amplasate;

· Data punerii în funcţiune a locuinţelor A.N.L. – este data încheierii Protocolului de Predare-Primire, între autorităţile publice locale ale unităţilor administrativ-teritoriale în care acestea sunt amplasate şi Agenţia  Naţională pentru Locuinţe;

· Valoarea de investiție a imobilului( V_ii) – valoarea comunicata de către Agenția Națională pentru Locuințe prin protocolul de predare-primire a imobilului către autoritatea publică locală;

· Suprafața construită desfășurată a imobilului(S_cdi) – reprezintă suma suprafețelor utile ale încăperilor, logiilor, balcoanelor, precum și cotele părți din suprafețele părților comune ale clădirilor. Nu sunt cuprinse suprafețele aferente boxelor de la subsol.

· Suprafața construită efectiv a locuinței(S_cdl) – suprafața construită efectiv a fiecărei locuințe, inclusiv cotele părți indivize aferente fiecărei locuințe;
· Amortizare (A) – valoarea calculată în conformitate cu prevederile art.14 din Normele metodologice privind reevaluarea şi amortizarea activelor fixe corporale aflate în patrimoniul instituţiilor publice, aprobate prin Ordinul ministrului economiei şi finanţelor nr. 3471/2008, cu modificările și completările ulterioare, și virată către Agenția Națională pentru Locuințe, conform prevederilor art. 8 alin.(13) din Legea nr. 152/1998 privind înființarea A.N.L., republicată, cu modificările și completările ulterioare

· Valoarea de investiție a locuinței(V_il) – valoarea calculata ca fiind raportul dintre valoarea de investiție a imobilului(V_ii) și suprafața construită desfășurată (S_cdi) a imobilului, multiplicată cu suprafața constrită a locuinței(S_cdl);

· Valoarea de investiție diminuată(V_ild) – valoarea de investiție diminuată cu contravaloarea sumelor rezultate din cuantumul chiriei reprezentând recuperarea investiției(V_ila),calculata în funcție de durata normată de funcționare a clădirii, rețimută de autoritățile administrației publice locale și virată către A.N.L., și amortizarea(A);

· Rata inflației(Ri) – reprezintă rata inflației comunicată de Institutul Național de Statistică, pentru perioada cuprinsă între data punerii în funcțiune și data vânzării locuinței, în baza indicelui anual de consum, total. 

· Data vânzării locuinței – este considerată data depunerii cererii de achiziționare a locuinței, cu respectarea prevederilor art. 10 alin. (1) din Legea nr. 152/1998, republicată, cu modificările și completările ulterioare;

· Valoarea de investiție actualizată cu rata inflației(V_1) – valoarea de investiție diminuată(V_ild) cu contravaloarea sumelor rezultate din cuantumul chiriei reprezentând recuperarea investiției și amortizarea se actualizează cu rata inflației(Ri) ;
· Coeficient de ponderare(Cp) – coeficient prevăzut la art. 10 alin.(2) lit.d^1) dun Legea nr. 152/1998, republicată, cu modificările și completările ulterioare;

· Valoarea de investiție ponderată cu coeficientul Cp (V_2) – valoarea de investiție actualizată cu rata inflației, se ponderează cu coeficientul de ponderare determinat în funcţie de ierarhizarea localităţilor pe ranguri, stabilită prin Legea nr. 351/2001, cu modificările și completările ulterioare; 

· Comision (C) – reprezintă venit la bugetul local al Municipiului Timişoara, reprezentând 1% din valoarea de vânzare a locuinţei, prevăzut la art. 10, alin. (2), lit. d din Legea  nr. 152/1998, republicată, cu modificările şi completările ulterioare;
· Valoarea finală de vânzare a locuinței(V_vl) – valoarea determinată de valoarea de investiție ponderata cu coeficientul (Cp), la care se adaugă comisionul (C);
· Solicitant – persoana fizică, titulară a contractului de închiriere persoana în beneficiul căreia s-a continuat închiriera, închirierea în condiţiile legii, după expirarea a minimum un an de închiriere neîntreruptă, fără a fi condiționată de vârstă;
· Venitul mediu net pe membru de familie – câştigul salarial mediu net pe membru de familie, realizat pe ultimele 12 luni, obţinut prin însumarea câştigurilor salariale nete pe membru de familie, raportat la numărul acestora,  care la data vânzării, să nu depăşească cu 100% salariul mediu net pe economie.
Art.2. – Dispoziţii generale
       2.1. Scopul prezentului regulament îl reprezintă stabilirea cadrului general , a principiilor şi  procedurii privind vânzarea locuinţelor de tip A.N.L., aflate pe raza municipiului Timişoara.

       2.2. Prezentului regulament, îi sunt aplicabile prevederile legale în domeniu, după cum urmează:
· Legea nr. 152/1998, republicată, cu modificările şi completările ulterioare, privind înfiinţarea Agenţiei Naţionale pentru Locuinţe;

· Ordonanța nr. 26/2019, pentru modificarea Legii nr. 152/1998, privind înființarea Agenției Naționale pentru locuințe;

· Ordonanța de Urgență nr. 55/2021, pentru modificarea Legii nr. 152/1998, privind înființarea Agenției Naționale pentru locuințe;

· Hotărârea nr. 1174/2021, privind modificarea și completarea Normelor metodologice pentru punerea în aplicare a prevederilor Legii  nr. 152/1998 privind înființarea Agenției Naționale pentru locuințe, aprobate prin Hotărârea Guvernului nr. 962/2001;

· O.U.G. nr.57/2019, privind Codul administrativ;
· Legea nr. 227/2007, actualizată, privind aprobarea O.U.G.nr. 99/2006, privnd instituţiile de credit şi adecvarea capitalului;

CAPITOLUL II – PROCEDURA DE VALORIFICARE A LOCUINŢELOR  A.N.L.

Art.3. – Vânzarea locuinţelor de tip A.N.L.

      3.1.  Locuinţele de tip A.N.L., reprezintă locuinţe pentru tineri, destinate închirierii, repartizate în condiţiile Legii nr. 152/1998, republicată, cu modificările şi completările ulterioare.

            3.2. Locuinţele de tip A.N.L., se pot vinde titularilor contractelor de închiriere şi/sau către persoanele în beneficiul cărora s-a continuat închirierea, în condiţiile legii, numai la solicitarea acestora.
                        3.3.(1)Vânzarea locuinţelor de tip A.N.L., se realizează numai la solicitarea persoanelor menţionate la art.3.2., şi numai după expirarea a minimum 1 an de închiriere neîntreruptă către acelaşi titular şi/sau către persoana în beneficiul căreia s-a continuat închirierea în condiţiile legii, fără ca vânzarea să fie condiţionată de vârsta solicitantului.Cererea de cumpărare va fi însoţită de următoarele documente:


- contractul de închiriere al locuinţei, în original, aflat în termen de valabilitate;



- dovada achitării chiriei, la zi(inclusiv luna în care se face vânzarea);



- adeverinţă de la asociaţia de locatari din care să rezulte achitarea la zi a cheltuielilor;


- copie după cartea de identitate a titularului de contract şi/soţiei, soţului,copiilor majori;



- copie după certificatele de naştere ale copiilor minori;


- copie după certificatul de căsătorie, după caz, sentinţa de divorţ, în cazul persoanelor aflate în     întreţinere, se va prezenta sentinţa/decizia de încredinţare;

- declaraţii notariale, pe proprie răspundere, ale titularului de contract şi membrii familiei acestuia – soţ/soţie, copii şi/sau alte persoane aflate în întreţinerea acestuia – că nu deţin o altă locuinţă în proprietate, inclusiv casă de vacanţă, cu excepția cotelor-părți dintr-o locuință, dobândite în condițiile legii, dacă acestea nu depășesc suprafața utilă de 37 mp, suprafață utilă minimală/persoană, prevăzută de Legea nr. 114/1996, republicată, cu modificările și completările ulterioare,  şi nu deţin la data încheierii contractului de vânzare-cumpărare un teren atribuit conform prevederilor Legii nr. 15/2003, privind sprijinul acordat tinerilor pentru construirea unei locuinţe proprietate personală, republicată; 

- adeverinţe cu venitul net, realizat pe ultimele 12 luni, al titularului contractului de închiriere,soţ/soţie, şi membrii familiei acestuia care sunt înscrişi în contractul de închiriere(copii sau alte persoane aflate în întreţinere).Pentru persoanele care cumulează venituri sau care realizează venituri din profesii liberale, se va prezenta dovada pentru veniturile realizate, eliberată de către Finanţele Publice;



(2) În contractul de vânzare-cumpărare se vor menţiona procentul de dobândă aferent sumei rămasă de achitat, rata lunară, termenul scadent, perioada de contractare, nivelul majorărilor de întârziere de 2% din cuantumul obligaţiilor neachitate la termen, calculate pentru fiecare lună, sau fracțiune de lună, începând cu ziua imediat următoare termenului de scadență și până la data stingerii sumei datorate inclusiv.
3.4. Locuinţele pentru tineri, destinate închirierii, repartizate în condiţiile Legii nr. 152/1998, republicată cu modificările şi completările ulterioare, se vând solicitanţilor care îndeplinesc la data exercitării opţiunii de cumpărare, următoarele condiţii obligatorii:

       -  titularul contractului de închiriere şi membrii familiei acestuia  - soţ/soţie, copii şi/sau alte persoane aflate în întreţinerea acestuia – să nu deţină o altă locuinţă în proprietate, inclusiv casă de vacanţă şi să nu deţină la data încheierii contractului de vânzare-cumpărare un teren atribuit conform 

prevederilor Legii nr. 15/2003, privind sprijinul acordat tinerilor pentru construirea unei locuinţe proprietate personală;

  - titularul contractului de închiriere şi membrii familiei acestuia – soţ/soţie, copii şi/sau alte persoane aflate în întreţinerea acestuia – pot beneficia o singură dată de cumpărarea unei locuinţe pentru tineri destinate închirierii;
              - la data vânzării, venitul mediu net pe membru de familie al titularului contractului de închiriere a locuinței, realizat în ultimele 12 luni, să nu depăşească cu 100% salariul mediu net pe economie, comunicat în ultimul buletin statistic lunar al Institutului Naţional de Statistică, înainte de data încheierii contractului de vânzare-cumpărare;
  - contractul de închiriere să fie valabil încheiat la data efectuării cererii de cumpărare precum şi la data vânzării;

  - să locuiască efectiv în locuinţă şi să nu aibă debite la plata cheltuielilor cu titlul de chirie şi întreţinere.
  3.5. Preţul locuinţei se poate achita integral, la data încheierii contractului de vânzare, din surse proprii ale beneficiarului şi/sau din credite contractate de beneficiar de la instituţii financiare autorizate, inclusiv cu  garanţia statului, în termen de maximum 5 zile lucrătoare de la data înscrierii dreptului de proprietate în cartea funciară, sau în rate lunare egale, inclusiv dobânda aferentă, cu plata unui avans de minimum 15 % din valoarea de vânzare. În cazul achiziţionării locuinţei cu plata în rate lunare egale, plata avansului de minimum 15%, precum şi a comisionului de 1% prevăzut la alin.(2), lit. d) al art.10 din lege, se face la data încheierii contractului de vânzare-cumpărare.
3.6.(1)Pentru achiziţionarea locuinţelor cu plata în rate, prevăzute la art.3 pct.3.5. din prezentul regulament, ratele lunare cuprind o dobândă care acoperă dobânda de referinţă a Băncii Naţionale a României, la care se adaugă două puncte procentuale, această dobândă fiind aplicabilă la valoarea rămasă de achitat. Rata dobânzii de referinţă a Băncii Naţionale a României este rata dobânzii de politică monetară stabilită de B.N.R. Rata dobânzii de referinţă este cea valabilă la data încheierii contractului de vânzare-cumpărare şi rămâne neschimbată pe întreaga durată a contractului.

 (2) În cazul vânzării locuinţelor cu plata în rate, după stabilirea preţului final, se adaugă cuantumul integral al dobânzii, valoarea finală fiind eşalonată în rate lunare egale pentru întreaga perioadă contractuală. 

(3) În cazul vânzării locuinţelor prin credite contractate de beneficiari de la instituţii financiare autorizate, acestea vor face obiectul unei Promisiuni bilaterale(antecontract) de vânzare-cumpărare, cu plata unui avans de minim 15% din valoarea de vânzare  şi a comisionului de 1%. În acest caz, perfectarea contractului de vânzare-cumpărare va avea loc în termen de 60 de zile, cu posibilitatea prelungirii termenului, prin Actul adiţional, act adiţional încheiat cu acordul părţilor.În cazul în care perfectarea contractului de vânzare-cumpărare în condiţiile menţionate, nu se poate efectua întrucât promitentul-cumpărător nu poate obţine un credit de la o unitate bancară, sau nu are posibilitatea financiară de a achita integral, promisiunea bilaterală(antecontractul) de vânzare-cumpărare va fi desfiinţată, iar suma achitată de către promitentul-cumpărător cu titlul de avans, va fi restituită de către promitentul-vânzător, în termen de 60 de zile de la data desfiinţării promisiunii bilaterale (antecontractului) de vânzare-cumpărare.Promisiunea bilaterală(antecontractul) de vânzare-cumpărare a locuinţei, se va autentifica la notar.
                3.7. În cazul achiziţionării locuinţelor A.N.L. cu plata în rate, pentru neachitarea la termenul scadent a obligaţiilor de plată, cumpărătorul datorează majorări de întârziere. Nivelul majorării de întârziere, este de 2% din cuantumul obligaţiilor neachitate în termen,  calculat  pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv.

     3.8. Executarea obligaţiei de plată a ratelor poate fi suspendată pentru o perioadă de maximum 3 luni.Suspendarea se dispune de către autorităţile administraţiei publice locale, în condiţiile în care titularul contractului de vânzare-cumpărare cu plata în rate lunare, depune o cerere motivată, cu 15 zile înainte de data stabilită pentru plata ratei curente, însoţită de acte doveditoare privind diminuarea veniturilor.Durata contractului nu se prelungeşte, valoarea ratelor fiind recalculată corespunzător.
      3.9. Suspendarea executării obligaţiei de plată a ratelor lunare poate fi solicitată doar după minimum 36 luni de la expirarea unei alte perioade de suspendare şi de maximum 3 ori până la achitarea integrală a valorii de vânzare.

      3.10. În cazul în care autoritatea administrației publice locale dispune suspendarea executării obligației de plată a ratelor, aceasta are obligația de a informa Agenția Națională pentru Locuințe, anterior ratei lunare scadente, despre durata suspendării și numărul acestora solicitate de titularul contractului.


      3.11. După expirarea perioadei de suspendare a executării obligaţiei de plată a ratelor lunare, în cazul neachitării primei rate, contractul de vânzare-cumpărare se consideră reziliat de drept, fără nici o altă formalitate, titularul contractului fiind considerat de drept în întârziere şi având obligaţia de a preda locuinţa la data notificată.
       3.12. În cazul rezilierii contractului, titularul contractului de vânzare-cumpărare este decăzut din dreptul de a solicita restituirea sumelor achitate, acestea constituindu-se în venituri la A.N.L.
       3.13. În situația în care titularul contractului de vânzare cu plata în rate lunare nu înțelege să-și exercite dreptul de a solicita suspendarea executării obligației de plată a ratelor pentru o perioadă de maximum 3 luni, vânzătorul va notifica titularul contractului(cumpărătorul) în caz de neplată a ratelor lunare aferente unei perioade de 3 luni consecutive, să procedeze la îndeplinirea obligațiilor de plată.

       3.14. În cazul achiziţionării locuinţelor A.N.L. cu plata în rate, cumpărătorul are posibilitatea achitării în avans, în totalitate sau parţial  a ratelor rămase, inclusiv dobânda, până la data achitării integrale. În cazul achitării în avans, în totalitate sau parțial, a ratelor rămase, inclusiv dobânda, până la data achitării integrale, dobânda se poate recalcula astfel:

a) menținerea ratei lunare și reducerea perioadei/

b) reducerea ratei lunare și menținerea perioadei.

Dobânda se va aplica la suma rămasă de achitat, sumă reprezentând diferența dintre valoarea datorată la încheierea contractului și suma ratelor efectiv plătite până la momentul rambursării în avans și valoarea achitată anticipat, iar graficul de rambursare se va reface conform opțiunii cumpărătorului.

                   3.15. În cazul achiziţionării locuinţei A.N.L. cu plata în rate lunare, plata avansului de minimum 15%, precum şi a comisionului de 1%, se face la data încheierii contractului de vânzare-cumpărare în formă 
autentificată, iar ratele se pot achita astfel:                                     
a) în maximum 15 ani – pentru cazul în care, la data vânzării, venitul mediu pe membru de familie al titularului contractului de închiriere a locuinţei depăşeşte salariul mediu net pe economie cu cel puţin 80%, dar nu mai mult de 100%;

b) în maximum 20 ani – pentru cazul în care, la data vânzării, venitul mediu pe membru de familie al titularului contractului de închiriere a locuinţei depăşeşte salariul mediu net pe economie cu cel puţin 50%, dar nu mai mult de 80%;
c) în maximum 25 ani – pentru cazul în care, la data vânzării, venitul mediu  pe membru de familie al titularului contractului de închiriere a locuinţei nu depăşeşte cu 50% salariul mediu net pe economie.

       3.16.(1) Valoarea de vânzare a locuinței reprezintă valoarea de investiție a locuinței, diminuată cu contravaloarea sumelor rezultate din cuantumul chiriei reprezentând recuperarea investiției, calculată în funcție de durata normată de funcționare a clădirii, reținută de către autoritățile administrației publice locale, ale sectoarelor municipiului București și/sau central, și virată către A.N.L. conform prevederilor art. 8 alin.(13) din Legea nr. 152/1998, republicată, cu modificările și completările ulterioare. Valoarea obținută se diminuează cu amortizarea calculată, potrivit legii, și se actualizează cu rata inflației, comunicată de Institutul Național de Statistică, pentru perioada cuprinsă între data punerii în funcțiune a locuinței și data vânzării acesteia, data vânzării fiind considerată data depunerii cererii de achiziționare a locuinței, cu respectarea prevederilor art. 10 alin.(1) din Legea nr.152/1998, republicată, cu modificările și completările ulterioare. Valoarea actualizată  se ponderează cu coeficientul prevăzut la art. 10 alin.(2) lit. d^1 din Legea nr. 152/1998, republicată, cu modificările și completările ulterioare.Valoarea de vânzare stabilită se ponderează numai după diminuarea cu amortizarea calculată și după actualizarea cu rata inflației, cu un coeficient determinat în funcție de ierarhizarea localităților pe ranguri, , stabilită prin Legea nr. 351/2001, cu modificările și completările ulterioare.


 (2)Elemente de calcul:


Valoarea de investiție a locuinței(V_il) – se calculează ca fiind raportul dintre valoarea de investiție a imobilului(V_ii) și suprafața construită desfășurată a imobilului(S_cdi), multiplicat cu suprafața construită a locuinței(Scdl)


V_il = (V_ii/Scdi) * S_cdl


Se determină valoarea de investiție (V_ild) diminuată cu contravaloarea sumelor rezultate din cuantumul chiriei reprezentând recuperarea investiției(V_ila), calculate în funcție de durata normată de funcționare a clădirii, reținută de autoritățile administrației publice locale, ale sectoarelor municipiului București și/centrale virată către ANL și amortizarea (A)


V_ild = V_il – V_ila – A


Se stabilește rata inflației (Ri), comunicată de Institutul Național de Statistică, pentru perioada cuprinsă între data punerii în funcțiune și data vânzării locuinței, în baza indicelui anual al prețurilor de consum, total.

Se actualizează valoarea de investiție cu rata inflației.



V_1 =V_ild x Ri/100


Valoarea rezultată se ponderează cu coeficientul (Cp) prevăzut la art.10 alin.(2) lit. d1) din Legea nr. 152/1998, republicată, cu modificările și completările ulterioare.



V_2 = V_1 x Cp


La valoarea de vânzare calculată pentru fiecare locuință se adaugă un comision (C) de până la 1% din valoarea de vânzare calculată a locuinței , prevăzut la art. 10 alin. 2 lit d) din Legea nr. 152/1998, republicată, cu modificările și completările ulterioare.


C = 1% x V_2


Valoarea finală de vânzare(prețul final de vânzare) a locuinței se calculează:

V_vl = V_2 + C


Prețul final de vânzare, se va actualiza cu amortizarea calculată și recuperarea investiției calculată și virată către A.N.L. până la data perfectării contractului de vânzare-cumpărare.
                      3.17. În cazul clădirilor dotate cu centrale termice proprii, valoarea acestora se cuprinde în preţul locuinţelor.Centralele termice rămân în administrarea consiliilor locale până la vânzarea a jumătate plus unu din numărul locuinţelor  pe care le deservesc.

                       3.18. În cazul vânzării locuinţelor A.N.L. cu plata în numerar/prin virament bancar, transferul de proprietate asupra locuinţei se produce după achitarea integrală a valorii de vânzare, cu îndeplinirea formalităţilor de publicitate imobiliară cerute de lege.             

                       3.19. În cazul vânzării locuinţelor A.N.L. cu plata în rate, dreptul de proprietate asupra locuinţelor, se transferă de la vânzător la cumpărător, după achitarea integrală a preţului contractului, cu îndeplinirea formalităţilor de publicitate cerute de lege.Până la achitarea valorii de vânzare, locuinţele rămân în administrarea autorităţilor administraţiei publice locale ale unităţilor administrativ-teritoriale în care acestea sunt amplasate, iar cele destinate  în mod exclusiv închirierii tinerilor specialiști din învățământ sau din sănătate rămân în administrarea autorităților publice centrale din domeniul învățământului , respectiv din domeniul sănătății ori în administrarea unor unități aflate în subordinea sau sub coordonarea acestor autorități, până la data transferului de proprietate şi schimbarea rolului fiscal pe numele acestora. De la data semnării contractului de vânzare cu plata în rate lunare egale și până la achitarea integrala a valorii de vânzare, cheltuielile pentru întreținere, reparații curente, precum și reparațiile capitale sunt în sarcina titularului contractului de vânzare. Obligațiile încheierii contractelor de asigurare a locuințelor împotriva cutremurelor, alunecărilor de teren și  inundațiilor și plății primelor de asigurare obligatorii revin titularului contractului de vânzare.               
                       3.20. Locuinţele nu pot face obiectul unor acte între vii pe o perioadă de 5 ani de la data dobândirii acestora. Această interdicţie se va consemna la înscrierea dreptului de proprietate în cartea funciară în condiţiile legii.Prin excepţie, locuinţele pot face obiectul unor garanţii reale imobiliare, constituite în favoarea instituţiilor de credit definite conform O.U.G.nr. 99/2006, privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare, care finanţează achiziţia acestor locuinţe. Instituţiile de credit vor putea valorifica locuinţelor şi anterior expirării termenului de 5 ani, pe calea executării silite, în condiţiile legii, în cazul neândeplinirii obligaţiilor din contractele de credit de către proprietarii locuinţelor. 
               Art.4. -  Dobândirea dreptului de folosinţă asupra cotei părţi de teren aferentă locuinţelor A.N.L.
                     4.1. Odată cu dobândirea dreptului de proprietate asupra locuinţei A.N.L., cumpărătorul dobândeşte şi dreptul de folosinţă asupra cotei-părţi de teren aferente locuinţei, pe durata existenţei clădirii. 
                     4.2. Transmiterea dreptului de folosinţă asupra cotei părţi de teren aferentă locuinţelor A.N.L., se realizează concomitent cu transferul dreptului de proprietate asupra locuinţei A.N.L.
         
                     4.3. Reglementarea modului de folosinţă asupra cotei-părţi de teren aferentă locuinţelor A.N.L., va fi stabilită ulterior, prin H.C.L. 
                                   CAPITOLUL III – DISPOZIŢII TRANZITORII ŞI FINALE

Art. 5. – Repartizarea sumelor rezultate din valorificarea locuinţelor A.N.L.


    5.1. Sumele obţinute din vânzarea locuinţelor A.N.L. sunt destinate exclusiv finanţării construcţiei de locuinţe.

    5.2. Cumpărătorul virează sumele reprezentând preţul final de vânzare a locuinţelor A.N.L. în 
contul Vânzătorului, Municipiul Timişoara, cod de identificare fiscală 14756536, cont IBAN nr. ............................., deschis la Trezoreria Timişoara, care ulterior, virează sumele integral în contul Agenţiei Naţionale pentru locuinţe, în vederea finanţării programului de locuinţe pentru tineri, mai puţin comisionul de 1% calculat la valoarea de vânzare a locuinţelor. 

     5.3. Sumele reprezentând comisionul de 1% calculat la valoarea de vânzare a locuinţei, vor rămâne în contul Municipiului Timişoara,  pentru acoperirea cheltuielilor de promovare, publicitate imobiliară, evidenţă şi vânzare.

     5.4. Modalitatea de stabilire a preţului final de vânzare pentru locuinţele A.N.L.,  precum şi cea de virare a sumelor încasate  va fi supusă controlului financiar preventiv, acesta urmând a fi exercitat, conform prevederilor legale în vigoare, de către persoana desemnată din cadrul Primăriei municipiului Timişoara.


Art.6. – Dispoziţii finale

       6.1. Autoritatea administraţiei publice locale va comunica Agenţiei Naţionale pentru Locuinţe, până la data de 05 a lunii în curs pentru luna anterioară, sumele încasate şi virate reprezentând preţurile de vânzare ale locuinţelor(construcţie) A.N.L., precum şi sumele reprezentând ratele lunare încasate, în vederea întocmirii evidenţelor prevăzute de Legea nr. 152/1998, republicată, cu modificările şi completările ulterioare.
                   6.2. În conformitate cu prevederile art.10 alin.(5) din Legea nr.  152/1998, republicată, cu modificările și completările ulterioare, autorităţile administraţiei publice locale, prin structurile abilitate, au obligația să iniţieze procedurile legale pentru înfiinţarea asociaţiilor de proprietari în clădirile de locuit pe care le administrează și în care sunt situate locuințe pentru tineri destinate închirierii, după vânzarea către chiriași a 3 unități locative din clădire.. 

                   6.3. Actele juridice de înstrăinare încheiate cu încălcarea prevederilor art. 10, din Legea nr. 152/1998, republicată, cu modificările şi completările ulterioare, privind înfiinţarea Agenţiei Naţionale pentru Locuinţe, sunt lovite de nulitate absolută.   
        

       6.4. Constatarea abaterilor prevăzute la art. 6, pct. 6.3., respectiv sesizarea instanţelor judecătoreşti pentru constatarea nulităţii înscrisurilor şi restabilirea situaţiei anterioare, se realizează prin grija prefecţilor.

    
      6.5.Taxele şi onorariile notariale percepute la autentificarea Promisiunilor bilaterale(antecontracte) de vânzare-cumpărare şi a Contractelor de vânzare-cumpărare în formă autentică, vor fi suportate de cumpărător.


       6.6. Orice comunicare, solicitare, informare, notificare în legătură cu procedura de vânzare-cumpărare a locuinţelor A.N.L., se va transmite de către solicitanţi/cumpărători sub formă de document scris.


       6.7. Orice document scris va trebui înregistrat/transmis de solicitant/cumpărător la registratura/pe adresa Primăriei Municipiului Timişoara, respectiv Bd.C.D.Loga nr. 1. Dovada comunicării o va reprezenta confirmarea de primire semnată şi ştampilată în cazul expedierii prin poştă, respectiv documentaţia ştampilată/datată în cazul depunerii la registratura instituţiei.
                   6.8.  Prezentul regulament se completează cu prevederile legale în vigoare. 




        D I R E C T O R,


                         ÎNTOCMIT,
                                   Mihai Boncea

                                    Georgeta Daniela Holhorea

